Neuradno prečiščeno besedilo Dogovora predstavlja zgolj informativni delovni pripomoček, glede katerega organ ne jamči odškodninsko ali kako drugače.

Na podlagi 15. člena Zakona o spodbujanju skladnega regionalnega razvoja (Uradni list RS, št. [20/11](http://www.uradni-list.si/1/objava.jsp?sop=2011-01-0820), [57/12](http://www.uradni-list.si/1/objava.jsp?sop=2012-01-2406), [46/16](http://www.uradni-list.si/1/objava.jsp?sop=2016-01-1996) in [18/23](http://www.uradni-list.si/1/objava.jsp?sop=2023-01-0348) – ZDU-1O; v nadaljnjem besedilu: ZSRR-2), 5. člena Uredbe o izvajanju ukrepov endogene regionalne politike (Uradni list RS, 16/13, 78/15, 46/19 in 63/23; v nadaljnjem besedilu: Uredba), Povabila razvojnim svetom regij za pripravo in podpis dogovorov za razvoj regije št. 3030-23/2023-1630-2 z dne 29. 6. 2023 in št. 3030-23/2023-1630-18 z dne 6. 9. 2023,

sklepata

Ministrstvo za kohezijo in regionalni razvoj, Kotnikova ulica 5, Ljubljana (v nadaljnjem besedilu: Ministrstvo), ki ga zastopa minister, dr. Aleksander Jevšek

in

Razvojni svet Ljubljanske urbane regije (v nadaljnjem besedilu: Razvojni svet regije), ki ga zastopa predsednik razvojnega sveta Ljubljanske urbane regije, Metod Ropret

(v nadaljevanju imenovana »Stranki dogovora«)

**DOGOVOR ZA RAZVOJ OSREDNJESLOVENSKE RAZVOJNE REGIJE**

**ČISTOPIS z dne 28. 5. 2025**

Neuradno prečiščeno besedilo Dogovora za razvoj Osrednjeslovenske razvojne regije obsega:

* Dogovor za razvoj Osrednjeslovenske razvojne regije št. 3030-32/2023-1630-5 z dne 12. 12. 2023 in
* Dodatek številka 1 k Dogovoru za razvoj Osrednjeslovenske razvojne regije št. 3030-32/2023-1630-210 z dne 10. 4. 2025.

***Uvodne določbe*** ***Dogovora za razvoj Osrednjeslovenske razvojne regije z dne 12. 12. 2023, ki se nanaša na projekt Podjetno nad izzive – PONI:***

Stranki dogovora uvodoma ugotavljata, da:

* Ministrstvo je, po predhodnem mnenju pristojnih ministrstev, dne 4. 5. 2022, izdalo pozitivno mnenje, št. 3030-287/2021/12, k sprejetemu Regionalnemu razvojnemu programu Osrednjeslovenske razvojne regije 2021 -2027 (v nadaljnjem besedilu: RRP);
* je Ministrstvo dne 30. 6. 2023 posredovalo razvojnim regijam ter na spletni strani objavilo »Povabilo razvojnim svetom regij za pripravo in podpis dogovorov za razvoj regij št. 3030-23/2023-1630-2 in dne 6. 9. 2023 popravek povabila št. 3030-23/2023-1630-18 (v nadaljnjem besedilu: Povabilo);
* je RRA Ljubljanske urbane regije, Tehnološki park 19, 1000 Ljubljana, (v nadaljnjem besedilu: RRA) na podlagi povabila pred uvrstitvijo projektov v osnutek dogovora preverila izpolnjevanje pogojev za uvrščanje projektov v dogovor ter izvedla ocenjevanje v skladu z merili. Razvojni svet regije je dne 21. 9. 2023 sprejel sklep št. 311-0001/2023 o določitvi regijskih projektov za uvrstitev v osnutek dogovora;
* je Ministrstvo dne 28. 9. 2023 prejelo osnutek dogovora za razvoj Osrednjeslovenske razvojne regije in ga zavedlo pod št. 3030-23/1630-24, preknjiženo na št. 3030-32/2023-1630-1;
* je resorno ministrstvo izdalo soglasje v okviru specifičnega cilja RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva, št. 024-11/2023-1630-37 z dne 8. 11. 2023);
* je k projektom, ki so predmet tega dogovora, podal soglasje razvojni svet regije na 3. dopisni seji sveta, sklep št. 311-0003/2023-2 z dne 6. 12. 2023;
* je vsebina tega dogovora potrjena s strani Sveta Ljubljanske urbane regije na 1. dopisni seji sveta, sklep št. 321-004/2023-2 z dne 6. 12. 2023;
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in ne predstavlja nastopa pravnih učinkov sofinanciranja vključenih projektov iz sredstev državnega proračuna Republike Slovenije.

***Iz uvodnih določb*** ***Dodatka št. 1 za razvoj Osrednjeslovenske razvojne regije št.* 3030-32/2023-1630-210 z dne 10. 4. 2025**:

Stranki dogovora ob sklenitvi tega dodatka uvodoma ugotavljata, da:

* je Ministrstvo dne 24. 6. 2024 na spletni strani objavilo Spremembe prve dopolnitve povabila št. 3030-23/2023-1630-161 in ga posredovalo razvojnim regijam;
* je Ministrstvo dne 28. 8. 2024 na spletni strani objavilo Druge spremembe prve dopolnitve povabila št. št. 3030-23/2023-1630-198 in ga posredovalo razvojnim regijam;
* se ta dodatek sklepa z namenom uvrstitve projektov v dogovor za razvoj regije na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024 (v nadaljnjem besedilu skupaj: spremembe prve dopolnitve povabila);
* da je RRA Osrednjeslovenske razvojne regije, Tehnološki park 19, 1000 Ljubljana, (v nadaljnjem besedilu: RRA) na podlagi sprememb prve dopolnitve povabila pred uvrstitvijo projektov v osnutek dogovora za razvoj regije preverila izpolnjevanje pogojev za uvrščanje projektov v osnutek dogovora in izvedla ocenjevanje projektov v skladu z merili. Razvojni svet regije je na 4. seji dne 18. 6. 2024 potrdil osnutek 1. dopolnitve, ki je vsebovala samo projekt RCM LUR. Razvojni svet regije je na na 5. seji dne 22. 10. 2024 sprejel sklep št. 4. 1, da je razvojni svet potrdil osnutek druge dopolnitve dogovora za razvoj regije (verzija oktober 2024);
* je Ministrstvo dne 16. 7. 2024 prejelo prvi del osnutka prve dopolnitve dogovora za razvoj Osrednjeslovenske razvojne regije in ga evidentiralo pod številko 3030-32/2023-1630-7, dne 30. 10. 2024 pa drugi del osnutka prve dopolnitve dogovora za razvoj Osrednjeslovenske razvojne regije in ga evidentiralo pod številko 3030-32/2023-16;
* so resorna ministrstva k projektom, ki se uvrščajo v dogovor za razvoj regije, izdala soglasja:
  + v okviru specifičnega cilja RSO2.5. Spodbujanje dostopa do vode in trajnostnega gospodarjenja z vodnimi viri (KS) – odprava neskladij v aglomeracijah s skupno obremenitvijo, enako ali večjo od 2.000 PE (KS) ter Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalce (KS) (dopis Ministrstva za naravne vire in prostor št. 35500-251/2024-2560-330, z dne 14. 3. 2025, knjižen pod št. 3030-32/2023-1630-166);
  + v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS); neinfrastrukturni ukrepi trajnostne mobilnosti na horizontalni ravni (dopis Ministrstva okolje, podnebje in energijo št. 545-790/2023-2570-144, z dne 7. 3. 2025, knjižen pod številko 3030-32/2023-1630-99 ter dopis - dopolnjeno soglasje št. 545-790/2023-2570-146 z dne 12. 3. 2024, knjiženo pod številko 3030-32/2023-1630-164) za projekta RCM in RCPS);
* je  k projektom, ki so predmet tega dodatka, podal soglasje Razvojni svet regije na 6. seji, sklep št. 3. 2, z dne 7. 4. 2025;
* je vsebina tega dodatka potrjena s strani Sveta regije Osrednjeslovenske razvojne regije (v nadaljnjem besedilu: svet regije) na 9. seji, sklep št. 3. 2, z dne 7. 4. 2025.

Ministrstvo in Razvojni svet regije sklepata dogovor za razvoj regij (v nadaljnjem besedilu: Dogovor) z namenom uresničevanja RRP.

Povzetek RRP s predstavitvijo strateških razvojnih ciljev, prioritete regije v programskem obdobju in razvojne specializacije regije je Priloga 1 k temu Dogovoru in njegov sestavni del.

V Dogovor se uvrstijo naslednji projekti, navedeni v tabelah št. 1, 2, 3 in 4:

»Tabela št. 1: Projekti Cilj politike 1: Pametnejša Evropa, Prednostna naloga 1: Inovacijska družba znanja, Specifični cilj: RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR), ki se uvrščajo v Dogovor:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projektnega predloga | Nosilec projektnega predloga | Tip projektnega predloga | Vrednost projektnega predloga (v EUR) | | Vir in višina sofinanciranja projektnega predloga (v EUR) | | | |
| Z DDV | Brez DDV | EU | Proračun RS | Proračun občina | Drugo |
|  |
| 1. | Podjetno nad izzive v Ljubljanski urbani regiji  (PONI) - PONI  LUR 1 | RRA Osrednjeslovenske  razvojne regije  RRA LUR, Tehnološki park 19, 1000 Ljubljana | Regijski | 1.538.851,52 | 1.538.851,52 | 615.540,73 | 923.311,09 | 0,00 | 0,00 |  |

1 projekt Podjetno nad izzive v Ljubljanski urbani regiji – PONI LUR je bil uvrščen v Dogovor za razvoj Osrednjeslovenske razvojne regije, sklenjen dne 12. 12. 2023

Tabela št. 2: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO 2.5 Spodbujanje dostopa do vode in trajnostnega gospodarjenja z vodnimi viri (KS) - odprava neskladij v aglomeracijah s skupno obremenitvijo, enako ali večjo od 2.000 PE (KS), ki se uvrščajo v Dogovor:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | | | | | | | | Kohezijski sklad | |
| Zap. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR)) | EU+SLO (EUR) | Drugi viri  (EUR) | Prispevek EU (EUR) | | Slovenska udeležba (EUR)) |
| 1. | Gradnja kanalizacije v aglomeraciji Zaboršt pri Dolu (predlog naziva: Opremljanje aglomeracije Zaboršt pri Dolu 2019)2 | Občina Dol pri Ljubljani | 6.862.521,00 | 5.625.018,00 | 5.435.372,00 | 4.000.000,00 | 2.862.521,00 | 3.400.000,00 | | 600.000,00 |
|
| 2. | Gradnja javne kanalizacije ID 16481 Ljubljana 2019 (predlog naziva: Opremljanje aglomeracije Ljubljana 2019)2 | Mestna občina Ljubljana, Občina Medvode, Občina Dobrova Polhov Gradec | 23.246.416,88 | 21.474.668,00 | 12.577.356,00 | 9.433.017,00 | 13.813.399,88 | 8.018.064,45 | | 1.414.952,55 |
| 3. | Odprava neskladij v AGLO > 2.000 PE (predlog naziva: Opremljanje aglomeracije Vrhnika – Sinja Gorica 2019)2 | Občina Vrhnika | 2.935.129,57 | 2.935.129,57 | 2.784.732,59 | 1.698.686,88 | 1.236.442,69 | 1.443.883,85 | | 254.803,03 |

2 projekt uvrščen v dogovor za razvoj Osrednjeslovenske razvojne regije z dodatkom št. 1 z dne 10. 4. 2025

Tabela št. 3: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost RSO2.5 Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalcev (KS), ki se uvrščajo v dogovor:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | | | | | | | | Kohezijski sklad | |
| Zap. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR)) | EU+SLO (EUR) | Drugi viri  (EUR) | Prispevek EU (EUR) | | Slovenska udeležba (EUR)) |
| 1. | Rekonstrukcija vodovoda Spodnje Stranje - Stahovica (predlog naziva: Hidravlična izboljšava vodovodnega sistema Kamnik) 2 | Občina Kamnik | 2.451.052,00 | 2.420.252,00 | 2.350.252,00 | 1.762.689,00 | 688.363,00 | 1.498.285,65 | | 264.403,35 |
|  |
| 2. | Vodovod Logatec – Ograje, Laze – Ravnik, Hrušica (predlog naziva: Oskrba s pitno vodo v porečju Ljubljanice – 4. sklop) 2 | Občina Logatec | 2.342.117,94 | 1.919.768,80 | 1.714.768,80 | 1.286.076,60 | 1.056.041,34 | 1.093.165,11 | | 192.911,49 |  |
|  |  |  |  |  |  |  |  |  | |  |  |
|  |  |  |  |  |  |  |  |  | |  |  |
| 3. | Obnova vodovoda Zbilje -Smlednik  (predlog naziva: Hidravlična izboljšava vodovodnega sistema Medvode) 2 | Občina Medvode | 2.740.120,00 | 2.740.120,00 | 2.702.223,00 | 1.621.335,00 | 1.118.785,05 | 1.378.134,75 | | 243.200,25 |  |

2 projekt uvrščen v dogovor za razvoj Osrednjeslovenske razvojne regije z dodatkom št. 1 z dne 10. 4. 2025

Tabela št. 4: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (Kohezijski sklad), ki se uvrščajo v Dogovor:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (v EUR z DDV) | Skupna vrednost upravičenih stroškov projekta (v EUR) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1. | Regijski center mobilnosti Ljubljanske urbane regije 2 | Regionalna razvojna agencija Ljubljanske urbane regije | 708.818,00 | 708.818,00 | 602.495,30 | 106.322,70 | 0,00 | 0,00 |
| 2. | Regionalna celostna prometna strategija Ljubljanske urbane regije 2 | Regionalna razvojna agencija Ljubljanske urbane regije | 150.000,00 | 150.000,00 | 102.000,00 | 18.000,00 | 30.000,00 | 0,00 |

2 projekt uvrščen v dogovor za razvoj Osrednjeslovenske razvojne regije z dodatkom št. 1 z dne 10. 4. 2025

Sestavni del tega Dogovora so tudi predstavitve posameznih projektov v Prilogi 2.

V Dogovor umeščeni projekti so bili izbrani na podlagi pogojev in meril določenih v ZSRR-2, Uredbi in javnem povabilu. Opis meril za izbor in postopka izbora projektov je Priloga 3 k temu Dogovoru in njegov sestavni del.

Vključeni regijski projekti temeljijo na RRP, uresničujejo razvojne prioritete razvojne regije in izkoriščajo njene razvojne potenciale; od lokalnega projekta se regijski razlikuje po celovitem reševanju določene problematike v okviru razvojne regije oziroma širšem razvojnem vplivu na razvojno regijo in izven nje.

Vključeni sektorski projekti uresničujejo program pristojnega ministrstva za doseganje ciljev na svojem delovnem področju in tudi pomembno vplivajo na uresničevanje razvojnih prioritet v regiji.

Za izvedo projektov, umeščenih v dogovore, se sklenejo neposredne pogodbe, če so za to zagotovljena proračunska sredstva. Sredstva za sofinanciranje regijskih projektov v skladu s tem Dogovorom se zagotavljajo z državnim proračunom v skladu z javno finančnimi zmožnostmi in dogovorjenimi prioritetami v finančnih načrtih pristojnih ministrstev.

Projekti, za katere se predvideva sofinanciranje iz sredstev Programa za izvajanje evropske kohezijske politike za obdobje 2021-2027 v Republiki Sloveniji, bodo obravnavani po postopku neposredne potrditve operacij v skladu z Uredbo o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23).

2 Nosilci projektov iz Tabel št. 2, 3 in 4 iz III. točke morajo na posredniško telo MNVP po podpisu Dodatka najpozneje do 31. 12. 2026 posredovati vlogo za neposredno potrditev operacije (NPO), ki vsebuje najmanj zahteve iz Druge spremembe prve dopolnitve Povabila razvojnim svetom regij za pripravo in podpis dopolnitev dogovorov za razvoj regij z dne 28. 8. 2024 (št. 3030-23/2023-1630-198), poglavje, 5.2.10. Podrobnejše vsebinske usmeritve – navodila za pripravo vloge za neposredno potrditev operacije ter poglavje, 5.3.10. Podrobnejše vsebinske usmeritve – navodila za pripravo vloge za neposredno potrditev operacije. Če do vključno 31. 12. 2026 za predmetne projekte ne bo oddana vloga za NPO, se šteje, da nosilec projekta od oddaje vloge za NPO odstopa, že dano soglasje na predlog projekta pa zapade.

2 Namesto projekta iz III. točke, za katerega do 31. 12. 2026 ne bo podana vloga za NPO, lahko Razvojni svet regije predlaga nov projekt za uvrstitev v Dogovor. Nov predlagani projekt mora biti v skladu s Povabilom in njegovimi dopolnitvami. Nov projekt, ki bo izpolnjeval pogoje, bo skladno s postopkom teritorialnega dialoga formalno uvrščen v Dogovor. Nerazporejena sredstva razvojne regije se bodo po 31. 1. 2027 dodelila projektom z najvišjo stopnjo pripravljenosti prednostno na nivoju Slovenije za sredstva iz Kohezijskega sklada (KS) oziroma na nivoju Kohezijske regije za sredstva iz Evropskega sklada za regionalni razvoj (ESRR)."

2 ***Dodatek številka 1 k Dogovoru za razvoj Osrednjeslovenske razvojne regije št. 3030-32/2023-1630-210 z dne 10. 4. 2025****.*

Za spremljanje izvajanja Dogovora s strani regije je odgovorna RRA, ki poroča Razvojnemu svetu regije in svetu regije najmanj enkrat letno.

Na strani Ministrstva izvajanje Dogovora spremlja skrbnik regije.

Stranki dogovora bosta vse morebitne spore, ki bi izvirali iz tega Dogovora, reševali sporazumno. Če sporazumna rešitev ni dosežena, o sporu odloči stvarno pristojno sodišče v Ljubljani.

Morebitne spremembe in dopolnitve Dogovora se sklenejo z dodatkom k Dogovoru.

Ta Dogovor začne veljati z dnem podpisa obeh strank.

Dogovor je sklenjen v dveh (2) izvodih, od katerih prejmeta vsaka stranka en (1) izvod. Ministrstva, pristojna za izvedbo projektov Dogovora, prejmejo elektronski izvod podpisanega Dogovora.

|  |  |  |
| --- | --- | --- |
| Številka: 3030-32/2023-1630-262 |  | Številka: |
| Kraj in datum: Ljubljana, \_\_\_\_ |  | Kraj in datum: \_\_\_\_\_\_\_\_\_\_\_\_\_\_ |
| dr. Aleksander Jevšek |  | Metod Ropret |
| MINISTER |  | PREDSEDNIK RAZVOJNEGA SVETA |

PRILOGE:

Priloga 1: Povzetek RRP s predstavitvijo razvojne specializacije regije, strateških razvojnih ciljev regije ter prioritet in ukrepov (v tiskani ali elektronski obliki),

Priloga 2: Predstavitev projektov (Obrazci 2 iz povabila – v tiskani ali elektronski obliki),

Priloga 3: Opis meril za izbor in postopek izbora projektov (v tiskani ali elektronski obliki).

*Priloge iz Dogovora za razvoj Osrednjeslovenske razvojne regije z dne 12. 12. 2023,*

PRILOGE:

Priloga 1: Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov (elektronski obliki),

Priloga 2: Predstavitev projektov (Obrazci 2 iz povabila v elektronski obliki),

* 1. Podjetno nad izzive v Ljubljanski urbani regiji (PONI) – PONI-LUR
  2. Gradnja kanalizacije v aglomeraciji Zaboršt pri Dolu
  3. Gradnja javne kanalizacije ID 16481 Ljubljana 2019
  4. Odprava neskladij v AGLO 2.000 PE
  5. Rekonstrukcija vodovoda Spodnje Stranje – Stahovica
  6. Vodovod Logatec – Ograje, Laze – Ravnik, Hrušica
  7. Obnova vodovoda Zbilje - Smlednik
  8. Regijski center mobilnosti Ljubljanske urbane regije
  9. Regionalna celostna prometna strategija Ljubljanske urbane regije

Priloga 3: Opis meril za izbor in postopek izbora projektov (v elektronski obliki).

*Priloge iz Dodatka št. 1 za razvoj Osrednjeslovenske razvojne regije št.* 3030-32/2023-1630-210 z dne 10. 4. 2025